नई दिल्ली: हॉलीवुड अभिनेता जॉर्डन पीले ने कहा कि फिल्म 'द इमोजी मूवी' के कारण उन्होंने समय से पहले अभिनय छोड़ा. उन्होंने फिल्म 'गेट आउट' से निर्देशन में पदार्पण किया था, जिसे प्रतिष्ठित ऑस्कर पुरस्कार में चार श्रेणियों में नामांकन मिला है. एक न्यूज वेबसाइट वैनिटी फेयर डॉट कॉम के मुताबिक, पिछले सप्ताह सर्वश्रेष्ठ नवोदित निर्देशक के लिए 'डायरेक्टर्स गिल्ड ऑफ अमेरिका' (डीजीए) पुरस्कार ग्रहण करते हुए पीले ने खुलासा किया कि यह मात्र 'गेट आउट' की अपार सफलता ही नहीं थी, जिस कारण उन्हें अभिनय से संन्यास लेना पड़ा.